**ELŐTERJESZTÉS**

**Körmend város Önkormányzata Képviselő-testülete 2014. november 27-i ülésére**

**Tárgy:** Mátyás Király Utcai Óvoda és Bölcsőde alapító okiratának módosítása

Tisztelt Képviselő-testület!

A Mátyás Király Utcai Óvoda és Bölcsőde vezetője jelezte, hogy a bölcsődébe a jelenleg felvehető gyerekek számán túl (40 fő) további igény lenne a szolgáltatás igénybevételére.

Az intézmény lehetőségei 8 további fő befogadását teszik lehetővé úgy, hogy ez nem igényel bővítést és létszámfelvételt sem**.** Kisebb átalakítást azonban a működési engedély kiadása előtt el kell végezni (a nagyobb létszám miatt egy wc beépítése, meglévő bojler javítása vagy cseréje szükséges a megfelelő hőmérsékletű víz végett.)

Az alapító okiratot alapvetően a felvehető gyermekek számának növelése miatt terjesztjük Képviselő-testület elé döntésre, de az időközbeni jogszabályváltozásokat is most kell azon elvégezni.

Kérem a testületet, hogy döntsön a javaslat felől.

**HATÁROZATI JAVASLAT**

1. Körmend város Önkormányzata Képviselő-testülete megismerte és a melléklet szerinti tartalommal jóváhagyja a Mátyás Király Utcai Óvoda és Bölcsőde alapító okiratát módosító okiratot.
2. Körmend város Önkormányzata Képviselő-testülete megismerte a Mátyás Király Utcai Óvoda és Bölcsőde egységes szerkezetű –a jelen határozattal történő módosítást már magában foglaló - alapító okiratát, és azt a melléklet szerinti tartalommal jóváhagyja.

Körmend, 2014. november 18.

**Bebes István**

**polgármester**